Brief
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

32910 AD323-642 ?

καὶ ἄνευ γραμμάτων οἶδʼ, ὅτι ἀφʼ ἑαυτῆς ἐστιν ἡ σὴ ἀρετὴ καὶ οὐ χρήζει ὑπομνησθῆναι εἰς τὰ κατʼ ἐμέ, ἀλλὰ τοῦ κυρίου μου ἀδελφοῦ Νείλου ἀπαντῶντος ἐκεῖσε ἀναγκαῖον ἡγησάμην ἐν μὲν πρώτοις τὴν χρεωστουμένην πρόσρησιν ἀποδοῦναι, ἔπειτα καὶ παρακαλέσαι, ὅπως καταξιώσῃ σου ἡ ἀνδρία συνηθῶς συγκροτῆσαι τὰ ἐμοῦ πράγματα καὶ τοὺς ἐμοὶ διαφέροντας καὶ μὴ ἕν τι συγχωρῆσαί τινα ἐξ αὐτῶν καταπονηθῆναι, εἰ καὶ ἀπών εἰμι, ἀλλʼ ὅμως θαρσῶ, ὥς τι πλειόνως συγκροτοῦνται παρὰ τῆς σῆς μεγαλοποίας τὰ ἐμὰ πράγματα· θαρσῶν δὲ γεγράφηκα· τὰ δὲ δέρματα τοῦ ἑνὸς ὁλοκοτίου καταξιώσῃ παρασχεῖν εἰς τὴν οἰκίαν, λέγω δὲ τὰ δέκα καὶ τέσσαρας · ἐγὼ γὰρ προσέχω καταλαβεῖν τὸν Μαρεώτην καὶ ἐπικεῖσθαι τοῖς ἐκεῖσε ἀγραρεύουσιν στρατιώταις. γινωσκέτω σου ἡ ἀρετή, ὥς τι ἀπῃτήθην τὰ ἓξ χρύσινα, ἅπερ ἀντεφώνησα τῷ κυρίῳ Χριστῷ ὑπὲρ τῆς σῆς ἀνδρίας· οὐ συνεχώρησέν με γὰρ ἐξελθεῖν ἐπὶ τὴν Μέμφιν, εἰ μὴ ἐποίησέν με ἀντιφωνῆσαι αὐτῷ ἀποκρότως Ἀνουβίωνι [...][...] β[...][...]θως τῶν νουμεραρίων καὶ πρὸς τῷ γνῶναί σου τὴν ἀρετὴν ἔσπευσα γράψαι κα[...]αθε[...]φ[...]ρον τάδε· τὸν παῖδα ἀπέστειλα ἐνέγκαι τὰ ἐμὰ ἱμάτια· εἴ τινος τοίνυν χρεία ἐστίν, καταξιώσῃ ἡ σὴ ἀρετὴ δηλῶσαί μοι διʼ αὐτοῦ· ἐπείγομαι γὰρ τὴν Ἀλεξάνδριαν καταλαβεῖν.